recursal/SuperWikiNEXT-32B huggingface dataset:
**רדואן חלחל** (בצרפתית: **Redouane Halhal**, בערבית: **رضوان حلحل**, בתעתיק מדויק: **רצ'ואן חלחל**; נולד ב-5 במרץ 2003 במונפלייה שבצרפת) הוא כדורגלן צרפתי-מרוקאי המשחק בעמדת הבלם בקבוצת המילואים של אתלטיקו מדריד.

קריירת מועדונים
---------------

חלחל גדל במחלקת הנוער של מונפלייה. בשנת 2021 החל לשחק בקבוצת המילואים של המועדון. ב-26 בדצמבר 2023 חתם באתלטיקו מדריד מלה ליגה, והחל לשחק בקבוצת המילואים של המועדון.

קריירה בינלאומית
----------------

חלחל נכלל בסגל נבחרת מרוקו עד גיל 23 לטורניר גביע אפריקה לאומות עד גיל 23 בשנת 2023, וערך שתי הופעות בטורניר, בו זכה נבחרתו.

תארים
-----

נבחרת מרוקו עד גיל 23
* גביע אפריקה לאומות עד גיל 23 (1): 2023

קישורים חיצוניים
----------------

* רדואן חלחל, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר FootballDatabase.eu

הערות שוליים
------------

1. ↑   באתר הרשמי של אתלטיקו מדריד, 26 בדצמבר 2023 (בספרדית)

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"רדואן חלחל"**.
**כפן מלכותי** (שם מדעי: *Platalea Regia*) הוא מין של עוף במשפחת הכפניים. אורכו 75–80 ס"מ ומשקלו 1.4–2.07 ק"ג. הוא ניזון מסרטנים, רכיכות, דו-חיים, דגים וחרקים. פרט זיהוי ייחודי למיני הכפן הוא ה[מקור הדק שלהם, המסתיים בצורת כף ומכאן שמו. מקור זה מאפשר לכפן לצוד את מזונו ביעילות: הוא פותח את מקורו ומנענע אותו במים מצד לצד. הוא חי בביצות ומקורות מים למיניהם.

כל גופו של הכפן לבן מלבד רגליו השחורות, מקורו וטבעת עינו שגם הם שחורים. רגליו הארוכות מותאמות במיוחד להליכה במים. תפוצתו מתפרסת על אוסטרליה, איי שלמה, פפואה גינאה החדשה, ניו זילנד, טסמניה ואינדונזיה. הכפן נדיר מאוד באינדונזיה ונצפה באזור רק שש פעמים. כמו כן נרשמו תצפיות על שיטוטים הרחק מתחום תפוצתו: באזור קלדוניה החדשה.

עונת הרבייה מתרחשת באוקטובר. בזמן זה גדלות נוצות מיוחדות בצבע לבן באזור הראש. הקן מורכב ממקלות בגדלים שונים. הגוזלים בוקעים לאחר 21 ימים של דגירה. בעונת הרבייה הכפנים המלכותיים רגישים מאוד להפרעות.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **כפן מלכותי** |
| ויקימינים טקסונומיה בוויקימינים: **Platalea regia** |

* כפן מלכותי, באתר ITIS (באנגלית)
* כפן מלכותי, באתר NCBI (באנגלית)
* כפן מלכותי, באתר Animal Diversity Web (באנגלית)
* כפן מלכותי, באתר האנציקלופדיה של החיים (באנגלית)
* כפן מלכותי, באתר GBIF (באנגלית)
* מידע על כפן מלכותי
* כפן מלכותי, אתר לציפורים ניו זילנדיות
* כפן מלכותי, אתר לטיולים באוסטרליה.

הערות שוליים
------------

1. ↑  כפן מלכותי באתר הרשימה האדומה של IUCN
2. ↑  שנוי במחלוקת מדעית.
**כושן ארסי** (שם מדעי: *Poekilocerus bufonius*) הוא מין של חגב מתת-משפחת החרוטניים, הנכללת בממשפחת החגביים. על אף שמו, הוא אינו ארסי, אלא רעיל.

מאפיינים
--------

צבעו של הכושן הבוגר שחור (לעיתים נוטה לסגול כהה), ועליו פזורים כתמים בצבעי כתום-צהוב, צבעי אזהרה המעידים על רעילותו. לכושן הארסי בלוטות רעל הממוקמות בין שני פרקי הגוף הראשונים. בעת סכנה הוא נעמד על רגליו הקדמיות, מרים את פלג גופו העליון ומתיז את הריר הרעיל למרחק של כמה סנטימטרים. הרעל גורם לצריבה חיצונית ולפגיעה במערכת העצבים של הטורף.

אורך גופו נע בין חמישים למאה מילימטרים. מבנה גופו מוארך, ראשו מחודד ועליו זוג מחושים קצרים. הכושן הארסי הוא בעל שלושה זוגות גפיים המתאימים לקפיצה, ושני זוגות כנפיים בצבעי כתום-ורוד, כאשר הכנפיים האחוריות מקופלות תחת הכנפיים הקדמיות. עיקר תנועתו מתבצעת בעזרת קפיצה וניתור. לכושן זוג עיניים מורכבות וגפי פה נושכות לועסות. הוא ניזון מצמחים ממשפחת האסקלפיים, כמו פתילת המדבר הגדולה.

הפרטים הזכרים קטנים יותר מן הנקבות ונבדלים מהן בצורת הבטן. הרבייה מתרחשת בין החודשים אפריל ומאי. הנקבה מטילה ביצים בבור חפור באדמה שעומקו אינו עולה על 18 סנטימטרים. הביצים מוארכות ומאוגדות בפקעות המצופות בקצף המופרש על ידי הנקבה. בכל פקעת נמצאות 60 ביצים, ובסך הכול מטילה הנקבה כ-250 ביצים בכל תטולה. בקיעת הביצים מתרחשת לאחר הגשם הראשון.

הכושן הארסי נפוץ באזורי מדבריות. בישראל ניתן למוצאו באזור דרום ים המלח, בערבה ובנגב.

כושנים ארסיים מזדווגים

ראו גם
------

* הבחנה בין ארס לרעל

קישורים חיצוניים
----------------

ויקישיתוף מדיה וקבצים בנושא **כושן ארסי** בוויקישיתוף
* כושן ארסי, באתר NCBI (באנגלית)
* כושן ארסי, באתר האנציקלופדיה של החיים (באנגלית)
* כושן ארסי, באתר GBIF (באנגלית)
* עמיר וינשטיין, כושן ארסי - סקירה אקולוגית וביולוגית.
* עמיר וינשטיין, כושן ארסי - סקירת התגוננות ורעילות.

הערות שוליים
------------

1. ↑  James Wallace, Biochemical Interaction Between Plants and Insects 9 במרץ 2013, עמ' 115
**זולטאן לייטנר**, (שמו הספרותי: זולטאן לייטנר-לוקאץ'; בהונגרית: **Leitner Zoltán**; אוראדיה, 1896 – מחנה ריכוז אושוויץ 1945) היה סופר, מתרגם ועורך הונגרי-יהודי מאזור טרנסילבניה.

ביוגרפיה
--------

לאחר סיום את לימודיו בבית הספר התיכון (1913), הוא בחר בקריירה ספרותית והפך לכתב עמית של כתב העת עבר ועתיד בבודפשט, ולאחר מכן בעיתון "יומן אוראדיה" (יומן אוראדיה היה יומון פוליטי בשפה ההונגרית שפורסם באורדיאה בין התאריכים 1 באוקטובר 1898 לבין 4 בינואר 1934, זו הייתה אחת התקופות העמוסות ביותר בתולדות העיתונאות בעיר). לייטנר תרגם להונגרית את ספר הנוער "חלומות הילדוּת" של הסופר האורתודוכסי הרמן שוואב מפרנקפורט (1915), תרגם את ספרו של ס. סחמוביץ "סיפורים ליטאיים". (בודפשט, 1917), את "אל נקמות" של הסופר שכתב ביידיש שלום אש. רומן (1919) שהומחז באותו שם והועלה בארץ ישראל בשנת 1922 ב"תיאטרון עברי בא"י"; בבימויה של אסתר איזביצקי). הוא היה גם העורך האחראי של השבועון היהודי "מזרחי".

בין שתי מלחמות העולם הופיעו מאמרים של לייטנר ב"יומן אוראדיה" ובעיתון היהודי בשפה ההונגרית אוי קלט (מזרח החדש) בקלוז'-נאפוקה. הוא היה העורך והמייסד של הסדרה של ספריית הרנסנס היהודי, וכנשיא והמנהל בפועל בעיר אוראדיה של "האגודה הלאומית היהודית בטרנסילבניה", הצטרף לתנועות הציבוריות. הוא היה העורך של העלון "המיעוט היהודי" (1928) שהופיע זמן קצר ולאחר מכן היה העורך האחראי של השבועון היהודי "עמנו" (1929-1940). את ההיסטוריה של יהודי עיר הולדתו כתב בספר הזיכרון של תלמידי אוראדיה הוותיקים (1937). הוא כתב הקדמה לספרו של בלה מזאי: אבות וגיבורים (אוראדיה, 1938). בשואה נשלח כנראה למחנה הריכוז אושוויץ ונרצח שם.

ספריו
-----

* על משמר החזית היהודית! (דבר הקדמה מאת נחום סוקולוב, אוראדיה, 1930); \* מאתיים שנה בשירות ההומניזם (היסטוריה של עמותת הצדקה היהודית באוראדיה. אורדיה, 1931);
* אוי למובסים... (אורדיה, 1940);
* קוו ואדיס דוּצֶ'ה? (הערות מסע באיטליה, ללא ציון שנה).

מאמרים קשורים
-------------

* ספריית הרנסאנס היהודי

ראו גם
------

* זולטאן לייטנר-לוקאץ'

לקריאה נוספת
------------

* Romániai magyar irodalmi lexikon: Szépirodalom, közírás, tudományos irodalom, művelődés III. (Kh–M). Főszerk. Dávid Gyula. Bukarest: Kriterion. 1994. ISBN 973-26-0369-0
* זולטאן לייטנר בחקסיקון של סופרים הונגרים ברומניה
* לקסיקון יהודי הונגרי. זולטאן לייטנר
**לארס בורמייסטר** (בגרמנית: **Lars Burmeister**; נולד ב-26 באפריל 1984) הוא דוגמן גרמני.

ביוגרפיה
--------

בורמייסטר נולד בהמבורג, הוא החל לדגמן לאחר שמכרים שלו שלחו תמונות שהוא מופיע בהם לסוכנות דוגמנות, בתחילת הקריירה הוא צעד בתצוגות אופנה בפריז, מילאנו וניו יורק לחברות אופנה כמו ארמני וולנטינו, הוא התפרסם ששימש כפנים של הוגו בוס.. בשנת 2004 הוא הוחתם על ידי פורד מודלס.

מ-2005 עד 2007, הוא פרסם את הבושם "Acqua Di Gio", בושם הגברים הנמכר בעולם.

בשנת 2008 הוא הוביל את הקמפיין של חברת האופנה השוודית "Gant", הוא גם עבד עם מגזיני האופנה כגון ווג, GQ וקוסמופוליטן.

בשבוע האופנה של מילאנו בשנת 2011 הוא דגמן בגדים של דולצ'ה וגבאנה, באותה שנה היה דוגמן הבית של חברת חליפות הגברים "Corneliani".

קישורים חיצוניים
----------------

* אתר האינטרנט הרשמי של לארס בורמייסטר
* לארס בורמייסטר, באתר *models.com* (באנגלית)
* 25 גברים החמים מודלים של כל הזמנים, 30 באוגוסט 2018

הערות שוליים
------------

1. ↑  Hugo Boss Black Spring 2010 Campaign | Lars Burmeister by Peter Lindbergh, The Fashionisto, ‏22 בינואר 2010 (באנגלית)
2. ↑  Saga des pubs Acqua Di Gio, la Réclame (באנגלית)
3. ↑  Lars Burmeister for Corneliani Fall 2011, The Fashionisto, ‏26 באוגוסט 2011 (באנגלית)
**הצצקנים** היא סדרת טלוויזיה לילדים שהופקה ב-1989. לסדרה שישה פרקים והיא שודרה בערוץ הראשון כסדרת ספיישל במסגרת מחלקת התוכניות לילדים ונוער.

הסדרה מתמקדת בהרפתקאותיה של חבורת חייזרים מגלקסיה אחרת שמקבלת משימה משליטי הכוכב לחקור את כדור הארץ. הצצקנים יכלו להמיר את צורתם החייזרית לצורה אנושית, לצורך הסוואה וחקירת הכוכב. בנוסף לחלליתם המרשימה, התהדרו גם ברכב שטח משוכלל ואמצעי תקשורת ניידים.

הפרקים דיברו בעיקר על חברות ושיתוף פעולה, עזרה לזולת, קבלת השונה, ובעיקר טיפוח ושימור נופי הארץ.

המקומות בהם ביקרו הצצקנים הם חמת גדר (פרק כפול), יפו, הספארי ברמת גן, ים המלח וזכרון יעקב.

בסרטון הפתיחה השתמשה הסדרה בחלק מאנימציית הלוגו של זכיינית הטלוויזיה הבריטית "STV".

שיר הפתיחה והסיום של הסדרה בוצע על ידי אורנה ומשה דץ.

שחקנים
------

### דמויות קבועות

צוות החללית כלל את:

* **צדק** (אדי ג'ייקובס): מפקד המשימה.
* **אלישמש** (אלי יצפאן): טכנאי החללית. מתקשר יותר עם ילדים. בכל הפעמים שהם מסתווים, חושף כמעט את הזהות הסודית שלהם.
* **נגה** (שרית סרי): הקצינה הראשונה, בעלת כוחות קסם שונים. שהמגבלה היחידה של כוחותיה שהשימוש בהן אינן לצרכי לחימה בין כוכבית.
* **קוסמולינו** (דנה יקל): חייזר גדול, ירוק ומגושם. נוצר ע"י אלישמש כדי שישמש כחיית השעשועים שלהם. הופיע באחד הפרקים של "הופה היי" ששודר בתעשייה האווירית, כשהחללית שלו נתקעה במוזיאון המטוסים שם והשלישייה הייתה צריכה לסייע לו עם החללית לפני שיגלו אותו. בעל אנטנה נשלפת בצורת חייזר קטן.

### שחקנים אורחים

במהלך פרקי הסדרה השתתפו שחקנים שונים בתפקידי אורח והם: ציפי שביט, משה איבגי, אורי גבריאל, מאיר סוויסה (בשלושה פרקים), גבי עמרני, ישה גילנסקי, מושון אלבוכר, רולנדה שגרן (בשני פרקים), עזרא דגן, עירית שלג, רוני בליץ וציפי מור.

קישורים חיצוניים
----------------

* "הצצקנים", במיזם "אישים" לתיעוד היצירה הישראלית
**אנדראס קארו** (ביוונית: **Ανδρέας Καρώ** נולד ב-9 בספטמבר 1996 בניקוסיה שבקפריסין) הוא כדורגלן קפריסאי המשחק בעמדת הבלם בקבוצת מכבי פתח תקווה מליגת העל הישראלית ובנבחרת קפריסין.

קריירת מועדונים
---------------

קארו גדל במחלקת הנוער של נוטינגהאם פורסט. הוא החל את הקריירה המקצוענית שלו בקבוצות אפולון לימסול, נאה סלמיס פמגוסטה ופאפוס מליגת העל הקפריסאית.

ב-12 ביולי 2019 חתם קארו בלאציו מהסרייה א'. ב-19 ביולי הושאל לסלרניטנה מהסרייה ב'. הוא שיחק במועדון במשך עונה וחצי, בהן ערך 30 הופעות ליגה והבקיע שער אחד.

ב-30 בינואר 2021 חתם במאריטימו מליגת העל הפורטוגלית. ב-5 בפברואר ערך את הופעת הבכורה שלו במועדון, בהפסד 2-0 לספורטינג ליסבון במסגרת המחזור ה-17 בליגה לעונת 2020/2021. הוא ערך תשע הופעות ליגה במדי המועדון.

ב-9 ביוני 2021 חתם קארו באפואל ניקוסיה מליגת העל הקפריסאית. הוא שיחק במועדון במשך שתי עונות, בהן ערך 53 הופעות ליגה והבקיע חמישה שערים.

ב-7 ביוני 2023 חתם קארו ב-OFI כרתים מליגת העל היוונית. ב-20 באוגוסט ערך את הופעת הבכורה שלו במועדון, בניצחון 3-2 על אריס סלוניקי במסגרת המחזור הראשון בליגה לעונת 2023/2024. הוא ערך 13 הופעות ליגה במדי המועדון.

ב-1 בפברואר 2024 חתם במכבי פתח תקווה מליגת העל הישראלית.

קריירה בינלאומית
----------------

ב-16 בנובמבר 2019 ערך קארו את הופעת הבכורה שלו בנבחרת קפריסין, בהפסד 2-1 לנבחרת סקוטלנד במסגרת מוקדמות יורו 2020. ב-28 במרץ 2023 הבקיע את שער הבכורה שלו בנבחרת, בתיקו 2-2 נגד נבחרת ארמניה במשחק ידידות.

תארים
-----

אפולון לימסול
* אליפות קפריסין (1): 2016/2017
* הגביע הקפריסאי (1): 2016/2017

קישורים חיצוניים
----------------

ויקישיתוף מדיה וקבצים בנושא **אנדראס קארו** בוויקישיתוף

* פרופיל, באתר Transfermarkt
* פרופיל, באתר Soccerway
* פרופיל, באתר National Football Teams
* פרופיל, באתר FootballDatabase.eu

הערות שוליים
------------

1. ↑  Comunicato 12.07.2019 באתר הרשמי של לאציו, 12 ביולי 2019 (באיטלקית)
2. ↑  Σύναψη συμφωνίας με Ανδρέα Καρώ באתר הרשמי של אפואל ניקוסיה, 9 ביוני 2021 (ביוונית)
3. ↑  הבלם הקפריסאי אנדראס קארו חתם במכבי פ"ת, באתר ערוץ הספורט, 1 בפברואר 2024

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"אנדראס קארו"**.
**ולדימיר ולדימירוביץ' ואסיוטין** (ברוסית: **Владимир Владимирович Васютин**; ‏8 במרץ 1952 – 19 ביולי 2002) היה קוסמונאוט סובייטי שטס לחלל כחבר צוות תחנת החלל סאליוט 7.

קורות חיים
----------

ולדימיר ואסיוטין נולד בחרקיב, אוקראינה הסובייטית. לאחר סיום בית הספר הוא התחיל לימודים באוניברסיטה צבאית, וסיים אותה עם תואר מהנדס-טייס. לאחר סיום הלימודים הוא המשיך בשרות בחיל האוויר הסובייטי.

בשנת 1976 נכלל ביחידת הקוסמונאוטים. במהלך השנים הוא היה חבר צוות משנה של מספר משימות חלל.

בשנים 1985 שוגר לחלל בחללית סויוז T-14 לצד גאורגי גרצ'קו ואלכסנדר וולקוב. הם התחברו לתחנת החלל סאליוט 7 והיו מתוכננים לשהות בה חצי שנה במסגרת משלחת מס' 5. בתחילת אוקטובר גילה ואסיוטין לצוות שיש לו כאבים, אך רק בסוף החודש הוחלט לדווח על כך לצוות קרקע. לאחר קבלת ייעוץ רפואי הוחלט להחזיר את ואסיוטין לכדור הארץ לאחר 64 ימים בחלל. בדיקות רפואיות גילו שואסיוטין חולה כבר 4 שנים, אך לא דיווח על כך לרופאים, וזאת בניגוד להנחיות ברורות בנושא. הוחלט להדיח את ואסיוטין מיחידת הקוסמונאוטים, ולהדק בדיקות רפואיות לפני הטיסה.

בשנים 1987 סיים ואסיוטין אקדמיה צבאית, ובשנת 1995 סיים עבודת הדוקטורט. הוא עבד מספר שנים במערך הכנת הקצינים עד שיצא לגמלאות.
ואסיוטין היה נשוי ונולדו לו שני ילדים.

בשנת 2002 הוא נפטר מסרטן. נקבר בכפר מונינו במחוז מוסקבה.

קישורים חיצוניים
----------------

* תקציר נתונים באתר ספייספאקטס
* נתונים מאנציקלפדיית החלל
קרום בתולים עבה(אנ')
**קרום הבתולים** הוא קרום רירי אשר מקיף את פתח הנרתיק. לרוב פתח זה אינו מכסה את פתח הנרתיק. 

סקרום זה קיים אצל נקבות האדם, ואצל מגוון בעלי חיים, בהם קוף, חתול, כלב, סוס, חולדה, פיל, צפרדע, צבי, אנטילופה, סנאי, ואף בציפורים ובדגים מסוימים.

קרום בתולים אצל האדם
--------------------

קרום הבתולים נוצר בחודש החמישי להתפתחות העוברית. במהלכו הנרתיק, אשר נוצר משני מבנים עובריים אשר אינם חלולים בתחילה (sinovaginal bulbs), עובר תיעול. בסוף תהליך התיעול נשאר קרום הבתולים בפתח הנרתיק כשריד לרקמת התאים אשר מילאה את חלל הנרתיק. במהלך תקופת ההתבגרות המינית, הפרשת הורמון אסטרוגן גורמת בדרך כללי לקרום הבתולים לשנות את צורתו ולהיות אלסטי יותר. לקרום אין שימוש אנטומי או תפקודי ובדרך כלל יתפתחו בו פתחים קטנים או פתח אחד גדול זמן קצר לפני הלידה. בחברות מסורתיות ואחרות יש לו חשיבות תרבותית, חברתית וכלכלית.

צורתו האופיינית של קרום הבתולים היא כשל סהר. בקרום בתולים תקין יש חורים שמאפשרים מעבר נוזלי הווסת. מקרים שבהם קרום הבתולים אינו חדיר יתגלו עם קבלת הווסת, כאשר נוזלי הווסת אינם מתנקזים. אם הקרום אינו נפתח מאליו גינקולוג יבצע ניתוח בשם הימנוטומיה לפתיחת הקרום. ניתוח כזה עשוי להיות נחוץ גם במקרים בהם קרום עבה או קשיח במיוחד מפריע לקיום יחסי מין.

קרום הבתולים עשוי להקרע מסיבות שונות: קיום יחסי מין, החדרת טמפון או  גביעונית לנרתיק ולעיתים אף ממאמץ יתר. לאחר קריעת הקרום נשארות שאריות עור קטנות שאינן נעלמות עם הזמן. עם זאת, יש נשים שנולדות ללא קרום בתולים, וכן יש נשים בעלות קרום בתולים דק שנקרע בקלות וכמעט ללא דימום (תסמונת מאייר-רוקיטנסקי). קרום הבתולים יכול גם להישאר שלם לאחר חדירה ואינו מונע מעבר זרע לרחם.

אישה החפצה בכך יכולה לעבור ניתוח לאיחוי קרום הבתולים (Hymenorrhaphy) כלומר תפירת שולי הקרום לשם שחזורו.

קישורים חיצוניים
----------------

| מיזמי קרן ויקימדיה |
| --- |
| ויקימילון ערך מילוני בוויקימילון: **קרום בתולים** |
| ויקישיתוף תמונות ומדיה בוויקישיתוף: **קרום בתולים** |

* מגזין הטכניון, לראשונה: פוענח מנגנון יצירת קרום הבתולין, באתר ynet, 7 במאי 2007
* מאיה איטקין, תפקידו של קרום הבתולין, באתר ד"ר יאנג
* שלומית לסקי, תתפלאי, קרום הבתולים ממש לא נעלם, באתר ynet, 17 ביולי 2008
* צוות מגזין גלויה, החשש מהלא נודע: מידע נהיר וגלוי על קרום הבתולין, במגזין גלויה

הערות שוליים
------------

1. ↑  SHEELA L. LAHOTI, M.D. NATALIE MCCLAIN, R.N. M.S.N. C.P.N.P. REBECCA GIRARDET, M.D. MARGARET MCNEESE, M.D. AND KIM CHEUNG, M.D. Evaluating the Child for Sexual Abuse

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007535891305171
* LCCN: sh85063581
* TA98: A09.1.04.008

 |

**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
בי ג'יי נובאק, 2009
 **בנג'מין ג'וזף מאנלי "בי ג'יי" נובאק** (אנגלית: **Benjamin Joseph Manaly "B. J." Novak**; נולד ב-31 ביולי 1979) הוא שחקן, קומיקאי ותסריטאי יהודי אמריקאי. התפרסם בצוות השחקנים של הסדרה הקומית "המשרד".

ביוגרפיה
--------

נובאק נולד למשפחה יהודית בעיר ניוטון שבמסצ'וסטס, בנם של לינדה ושל סופר הצללים ויליאם נובאק, שהקימו ביחד שירות שידוכים יהודי בעיר.
לנובאק שני אחים צעירים יותר, לב וג'סי שעוסק בהפקת מוזיקה אלקטרונית.
למד ב"תיכון דרום ניוטון" ביחד עם חברו לסדרה "המשרד" ג'ון קרסינסקי, ולאחר מכן התקבל לאוניברסיטת הרווארד.
באוניברסיטה למד ספרות אנגלית וספרדית, כתב והשתתף במחזות שייקספיריים.

קריירת משחק
-----------

לאחר שסיים את לימודיו באוניברסיטת הרווארד עבר ללוס אנג'לס והחל לעבוד במועדונים כסטנדאפיסט.
התגלה לראשונה בזמן הופעה על ידי התסריטאי גרג דניאלס, שלקח אותו בשנת 2005 לסדרה הקומית המצליחה "המשרד". עד היום משחק נובאק ומפורסם בעולם בעיקר בזכות הסדרה ותפקיד העובד הזמני בחברת ההפצה, ראיין הווארד.
זכה להערכה רבה גם על כתיבתו לסדרה, השתתף כתסריטאי ב-14 פרקים.
ב-2009 הופיע בסרטו של הבמאי קוונטין טרנטינו - "ממזרים חסרי כבוד, שם גילם דמות משנה בשם סמל יוטיביץ'. ב-2011 השתתף בסרט האנימציה והלייב אקשן המצליח "הדרדסים", בו דיבב את דרדס אופה.

בשנת 2017 השתתף בדרמה הביוגרפית "המייסד", לצד מייקל קיטון, לורה דרן וג'ון קרול לינץ'.

במרץ 2020 החל לעבוד על סרטו הראשון כבמאי "*Vengeance*", ובחודש מרץ 2021 הם החלו את הצילומים.

בשנת 2021 יצר, הפיק ואף כתב את סדרת האנתולוגיה "*The Premise*" לשירות הסטרימיג FX on Hulu.

פילמוגרפיה
----------

### קולנוע

* כל הטיסות בוטלו (2006)
* שמור עלי (2007)
* הדייט שתקע אותי (2007)
* ממזרים חסרי כבוד (2009)
* הדרדסים (2011)
* הדיקטטור (2012)
* להציל את מיסטר בנקס (2013)
* ספיידרמן המופלא 2 (2014)
* המייסד (2017)
* תוכנית נקמה (אנ') (2022) - גם במאי ותסריטאי

### טלוויזיה

* המשרד (2005–2013)
* *The Premise*‏ (2021)
* שיעורים בכימיה (2023)

קישורים חיצוניים
----------------

ויקישיתוף מדיה וקבצים בנושא **בי ג'יי נובאק** בוויקישיתוף
* 

* אתר האינטרנט הרשמי של בי ג'יי נובאק (באנגלית)
* בי ג'יי נובאק, ברשת החברתית פייסבוק

* בי ג'יי נובאק, ברשת החברתית אקס (טוויטר)

* בי ג'יי נובאק, ברשת החברתית Goodreads

* בי ג'יי נובאק, במסד הנתונים הקולנועיים IMDb (באנגלית)

* בי ג'יי נובאק, באתר AllMovie (באנגלית)

* בי ג'יי נובאק, במסד הנתונים הקולנועיים KinoPoisk (ברוסית)

* בי ג'יי נובאק, באתר MusicBrainz (באנגלית)

* בי ג'יי נובאק, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007504064705171
* BIBSYS: 15001313
* BNE: XX5542497
* BnF: cb170027983 (data)
* CiNii: DA18418773
* GND: 1058936433
* LCCN: no2007079561
* MusicBrainz: 78d9acc3-183f-4e6a-8aa9-ca2d0c179118
* NDL: 00472382
* NKC: xx0230214
* NLK: KAC201610993
* NTA: 371704359
* RERO: 02-A024426522
* SUDOC: 18956279X
* VIAF: 293498507
* WorldCat: lccn-no2007079561

 |
**משה פתאל** (נולד ב-13 בנובמבר 1961) הוא מהנדס ישראלי וראש מנהלת חומה במשרד הביטחון ממאי 2016.

פתאל (משמאל) בעת הדרכה על מערכת כיפת ברזל לשר ההגנה האמריקאי מארק אספר (שני מימין) ולשר הביטחון הישראלי בני גנץ, אוקטובר 2020 (בעת מגפת הקורונה)

ביוגרפיה
--------

פתאל נולד ברמת גן ב-13 בנובמבר 1961. הצטרף לחיל האוויר בשנת 1983. במסגרת שירותו בחיל ביצע מגוון תפקידי ניהול, פיקוד, מחקר ופיתוח ביחידת הטכנולוגית של חיל האוויר, כיום יחידת אופק, במערכות אווירונאוטיקה, מערכות תקשו"ב, שליטה, מודיעין ובקרה מבצעית. את התמחותו בהגנה מפני טילים החל בשנת 1996, אז החל את שירותו ביחידת המחקר של משהב"ט "מנהלת חומה", שם ביצע שורה של תפקידים וביניהם: נציג פרויקט ה"חץ" בוושינגטון, ראש ענף פיתוח מיירטים וראש ענף הנדסת מערכת ואינטגרציה.

בתפקידו האחרון בצה"ל בין השנים 2003–2007 כיהן כראש מחלקת הפיתוח במנהלת חומה.

בין השנים 2008–2015 שמש כראש מנהל תקשוב בחברת אלישרא מקבוצת אלביט מערכות ועסק בפיתוח מערכות שליטה ובקרה להגנה מטילים ומערכות שו"ב טקטיות. בסוף שנת 2015 קודם למעמד סמנכ"ל באלישרא, ושימש כמנהל חטיבת פתרונות אלקטרואופטיים להגנה מטילים.

במאי 2016 מונה לכהן כראש מנהלת חומה בדרגת אלוף-משנה (במיל').

פתאל בעל תואר BSc. בהנדסת מחשבים בטכניון ותואר MBA במנהל עסקים של בית הספר לניהול ע"ש רקנאטי באוניברסיטת ת"א. את שני התארים סיים בהצטיינות.

קישורים חיצוניים
----------------

ויקישיתוף מדיה וקבצים בנושא **משה פתאל** בוויקישיתוף
* עמי רוחקס דומבה, ‏ראש חדש למנהלת 'חומה': אל"מ (מיל') משה פתאל, באתר "IsraelDefense‏", 3 במרץ 2016
* אמיר בוחבוט‏, האיש שמנסה להיכנס לראש של איראן מודה: "יש לה טכנולוגיה מרשימה", באתר וואלה!‏, 4 במאי 2017
* אתר למנויים בלבד אורה קורן, דלתות מסתובבות: ראש מינהלת חומה במשרד הביטחון - אל"מ (מיל') משה פתאל, באתר TheMarker‏, 3 במרץ 2016
* משה פתאל, ברשת החברתית LinkedIn

הערות שוליים
------------

1. ↑  נועם אמיר, ‏לאחר ההדחה: אל"מ (מיל) משה פתאל הוא ראש מנהלת חומה החדש, באתר מעריב אונליין, 3 במרץ 2016
**מחמוד אל-עאלול** (בערבית: **محمود العالول**; תעתיק מדויק: **מחמוד אלעאלול**) הוא פוליטיקאי פלסטיני, חבר הוועד המרכזי של פת"ח וסגנו של יו"ר פת"ח, מחמוד עבאס. הוא הסגן הראשון בפת"ח מאז היווסדות התנועה.

ביוגרפיה
--------

אל-עאלול נולד בשכם ב-1950. בגיל 17, נכלא על ידי מדינת ישראל ולאחר שלוש שנים בכלא גורש לירדן. שם הצטרף לפת"ח והיה פעיל צבאי תחת פיקודו של אבו ג'יהאד. בשנות ה-70, עם התבססות ארגוני טרור פלסטיניים בדרום לבנון, עבר אל-עאלול ללבנון. בשנת 1983 היה אחראי ללקיחתם בשבי של 6 חיילי צה"ל בלבנון ובהמשך לעסקת חילופי השבויים תמורתם, במסגרתה שוחררו 5,000 עצורים מכלא אנצאר בדרום לבנון, ועוד 100 אסירים ביטחוניים מבתי הכלא בישראל.

עם השנים הוא המיר את המאבק הצבאי לעצמאות בתמיכה בדרך המדינית ובהסכמי אוסלו. מדינת ישראל התירה לו לחזור ליהודה ושומרון ב-1995, וב-1996 מינה אותו יאסר ערפאת למושל נפת שכם והוא שימש בתפקיד זה עד 2005. 

באינתיפאדה השנייה נהרג בנו, ג'יהאד, בידי צה"ל.

ב-2003 תמך בהסכם העקרונות שנחתם בין עמי אילון לד"ר סרי נוסייבה, שהציע מסגרת עקרונות להסכם שלום בין הפלסטינים למדינת ישראל, על בסיס פתרון שתי המדינות.

בבחירות 2006 נבחר למועצה המחוקקת הפלסטינית ומונה בידי מחמוד עבאס לשר הרווחה.

ב-2009 נבחר לוועד המרכזי של פת"ח ותמך בהתנגדות בלתי אלימה נגד ישראל, כולל חרמות והפגנות.

ב־2017 נבחר לסגנו של מחמוד עבאס בתנועת פת"ח.

ב-7 בינואר 2023 שר הביטחון הישראלי יואב גלנט החליט לשלול את אישור הכניסה של אל-עאלול לישראל, לאחר שביקר את המחבל כרים יונס עם שחרורו מהכלא לאחר 40 שנות מאסר, שריצה בשל רצח את החייל אברהם בלומברג ב-1980.

עמדותיו
-------

בראיון לערוץ טלוויזיה ברמאללה באוקטובר 2012 אמר אל-עאלול כי הפלסטינים לא זנחו את האופציה של מאבק מזוין נגד ישראל. לדבריו, "אף על פי שהפלסטינים הסכימו לנקוט בהתנגדות בלתי אלימה נגד הכיבוש, אף אחד לא הוריד את המאבק המזוין מהמילון שלו". כמו כן הוסיף שבתוכנית המדינית של פת"ח מצוין כי "מאבק מזוין הוא אמצעי לגיטימי להתנגד לכיבוש".

קישורים חיצוניים
----------------

* אלחנן מילר, סגנו של אבו מאזן: כן מאבק, לא עכשיו?, באתר הפורום לחשיבה אזורית, 5 במרץ 2017
* מנחם קליין, המרוץ למוקאטעה: האם יצליח מחמוד אל-עאלול להיכנס לנעליו של עבאס?, אתר שיחה מקומית, 11 במרץ 2018

הערות שוליים
------------

1. ↑  נכתב לעיתים בעיתונות: **מחמוד אל-עלול** או **מחמוד אלעלול**
2. 1 2  אתר למנויים בלבד ג'קי חורי, בכיר הפתח מחמוד אל־עאלול נבחר לסגנו של עבאס בתנועה, באתר הארץ, 16 בפברואר 2017
3. ↑  יוני בן-מנחם, הקו הניצי של מחמוד אל-עאלול, באתר News1 מחלקה ראשונה, 12 במרץ 2017
4. ↑  ארנון רגולר, עקב מלחמת הכנופיות, ראש העיר שכם מזהיר מאנרכיה, באתר הארץ, 16 בדצמבר 2003
5. ↑  ארנון רגולר, אישים בולטים בפתח מקבלים מסמך נוסייבה-איילון, באתר הארץ, 18 במרץ 2003
6. ↑  גדעון אלון, יואב שטרן, הסתיימה ללא תוצאות פגישתם של אבו מאזן והנייה: תנועת פתח הציגה את ששת מועמדיה לתפקידי שרים בממשלה הבאה, כולם חברי פרלמנט מכהנים; חילוקי דעות אשר לזהות שר הפנים עדיין נמשכים, באתר הארץ, 12 במרץ 2007
7. ↑  אתר למנויים בלבד עמירה הס, טור אישי - היגיון החרם, באתר הארץ, 8 במרץ 2015
8. ↑  'Palestinians have not abandoned armed struggle', באתר ג'רוזלם פוסט, ‏8 באוקטובר 2012 (באנגלית).
"**החולמים אחר השמש**" הוא שיר שכתב יורם טהרלב ללחן של סשה ארגוב. השיר זכה לביצועים רבים לאורך השנים, שהידוע שבהם הוא של צמד הפרברים.

רקע
---

ראשיתו של השיר בנעימה שהלחין סשה ארגוב ועיבד ולדימיר קוסמה לפסקול הסרט "הוא הלך בשדות" על פי ספרו של משה שמיר, בבימויו של יוסף מילוא. הסרט, שיצא בשנת 1967, מתאר את סיפור אהבתם של אורי בן הקיבוץ ומיקה ניצולת השואה, על רקע נופי העמק, וזכה להצלחה רבה.

ארגוב הציע לפזמונאי יורם טהרלב לחבר מילים למנגינה. טהרלב נעתר לבקשה על אף שהלחן, כרבות מיצירות ארגוב, קשה לביצוע. בדומה לסצנה שליוותה המנגינה בסרט, תיארו המילים תיאור של זוג בשבילי קיבוץ, אך בניגוד לזוג הצעיר שמופיע בסרט, הזוג שבשיר הוא מבוגר.

מילים
-----

> 
> בֵּין הַבְּרוֹשִׁים וְהַכֶּרֶם שֵׁנִית נַעֲבֹר  
> 
> בֵּין הָעַרְבַּיִם שׁוֹטְפוֹת סְנוּנִיּוֹת אֶת הָעֵמֶק…
> 
> 
> 
> 

השיר מתאר טיול של זוג מבוגר בנופים חקלאיים שבהם טייל בצעירותו, בשעת ערב. הנופים הם נופי קיבוץ יגור בעמק זבולון, שבו גדל טהרלב. הבית הראשון מתמקד בנוף הפסטורלי, ומנגיד בין איטיות הליכתם של הזוג למעוף הציפורים. הוא נחתם באמירה שניתנת לפרשנויות שונות, שהזוג הוא "כמו כל החולמים - אחר השמש". הבית השני שטוף בנוסטלגיה: הדובר מייחל לחזור ולחוות גידול תינוקות, עבודה חקלאית ושמחת נעורים. בבית השלישי והאחרון שוררת נימה מלנכולית והמוטיבים בו רומזים על קצם הקרב של החיים: הלילה היורד, הדממה, והטל על ראשה הכסוף של בת-זוגו של הדובר.

ביצועים
-------

הביצוע הראשון לשיר היה של אביבה בנו בשנת 1967. צמד הפרברים, בהרכבו השני שכלל לצד יוסי חורי את אורי הרפז, הקליט את השיר עבור תקליט הנושא את שמו בשנת 1978. הביצוע שילב נגינת אקורדיאון של איתן שפירא. השיר זכה להצלחה רבה שהפתיעה את הרפז, כיוון שחשב שהוא מסובך מכדי להוות להיט.

בשנת 1981 ביצעה להקת "סקסטה" גרסת כיסוי לשיר באלבום "הכל זהב" שכלל ביצועים חדשים לשירים ישנים.

השיר נכלל בסצנת החתונה בסדרה בנות בראון שנוצרה על פי ספרה של עירית לינור. הזמר איתמר רוטשילד ביצע אותו בפסקול הסדרה התעודית "הקיבוץ" ב-2011. באותה שנה נכלל השיר בביצועה של נועם נבו באוסף גרסאות לשירי סשה ארגוב. ב-2015 הקליט עמוס עבר הדני גרסת ג'אז אינסטרומנטלית לשיר באלבום שלם שהקדיש ללחניו של ארגוב.

ב-2020 חידשו תמר פילוסוף ודוד לביא, בביצוע שבו שילבו גם את לחנו של שלמה קרליבך לפסוק "לולי תורתך". הביצוע זכה להשמעות רבות ועורר מספר התייחסויות בתקשורת.

שבועיים לאחר פטירתו של הפזמונאי יורם טהרלב ב-2022 ביצעו חבורת 'זהו זה' את השיר בעיבוד מוזיקלי של אמיר לקנר.

קישורים חיצוניים
----------------

* מילות השיר "החולמים אחר השמש", באתר שירונט
* הפרברים - החולמים אחר השמש, סרטון באתר יוטיוב (אורך: 3:35)
* איתמר זהר, יורם טהרלב בן 80: בעקבות השיר "החולמים אחר השמש" שכתב ללחן של סשה ארגוב, באתר הארץ, 24 בינואר 2018
* אמיר גרא, "החולמים אחר השמש": מסע אחרי שיר שנולד מחדש, באתר כאן – תאגיד השידור הישראלי, 24 ביולי 2020
* לדף השיר באתר הספרייה הלאומית

הערות שוליים
------------

1. 1 2 3 4 5  אתר למנויים בלבד בן שלו, הלהיט הגדול של הרגע הוא בכלל שיר ישן של "הפרברים", באתר הארץ, 1 ביולי 2020
2. ↑  החולמים אחר השמש, באתר האינטרנט של יורם טהרלב
3. ↑  החולמים אחר השמש, באתר תרבות.il
4. ↑  יקי הפשטיין, ‏הסינגלים שלכדו לנו את האוזן בתקופה שאחרי הסגר, בעיתון מקור ראשון, 21 ביוני 2020
אין לבלבל עם אין לבלבל ערך זה, העוסק בפסיכולוגית, עם הערך "רחל שיף", העוסק בחוקרת חינוך.

**רחל לוי-שיף** (נולדה ב-6 באוקטובר 1957) היא פסיכולוגית קלינית והתפתחותית, חוקרת ומרצה בפסיכולוגיה בתחום לקויות למידה ופסיכולינגויסטיקה התפתחותית, ומגוון נושאים בתחומי ילדים, הורים, זוגיות ומשפחה. מכהנת כפרופסור מן המניין במחלקה לפסיכולוגיה בשנת 2000 מונתה ליו"ר הסתדרות הפסיכולוגים בישראל, וב-2013 מונתה ליושבת ראש מועצת הפסיכולוגים בישראל. פרופ' לוי שיף עומדת כיום בראש תוכניות המוסמך בפסיכולוגיה חינוכית והתפתחותית במרכז האקדמי למשפט ועסקים ברמת גן.

ביוגרפיה
--------

לוי-שיף סיימה תואר ראשון באוניברסיטת ז'נבה בשווייץ ב-1968, ותואר שני באותה אוניברסיטה ב-1970. במהלך התואר השני עבדה כעוזרת מחקר לפסיכולוג ההתפתחותי הנודע ז'אן פיאז'ה. בשנות ה-70 עבדה בישראל כפסיכולוגית במרפאת חוץ פסיכיאטרית בבית החולים תל-השומר, במרפאת חוץ פסיכיאטרית של הילד בבית החולים הדסה, ובמחלקה סגורה בבית החולים הפסיכיאטרי בטלביה. סיימה דוקטורט באוניברסיטה העברית בירושלים ב-1978, והמשיכה לפוסט-דוקטורט במרכז לחקר הילד באוניברסיטת ייל (1979). בשנים 1980-1982 עבדה בקליניקה להתפתחות הילד בבית החולים תל השומר. קיבלה דרגת מומחית בפסיכולוגיה קלינית ב-1981, ומומחית-מדריכה בפסיכולוגיה התפתחותית ב-1988.

לוי-שיף מרצה ומדריכה פסיכולוגים ומחנכים לאורך השנים, בין השאר במסגרת המחלקה לפסיכולוגיה וחינוך באוניברסיטה העברית, בית הספר לחינוך באוניברסיטת תל אביב, וכן המחלקה לפסיכולוגיה ובית הספר לפסיכותרפיה באוניברסיטת בר-אילן. שימשה במגוון תפקידים באוניברסיטת בר-אילן, בהם ראש המגמה לפסיכולוגיה של הילד בין השנים 1988-1990 ו-1996-2002, ומנהלת בית הספר לפסיכותרפיה בשנים 1994-1999. 

משמשת כעמיתת מחקר במגוון קרנות מחקר וכתבי עת מקצועיים חשובים בתחומה בישראל ובעולם. ייעצה למספר ועדות ומחלקות במסגרת משרד החינוך, הבריאות והמשפטים בממשלת ישראל. ב-2013 מונתה על ידי שרת הבריאות יעל גרמן לתפקיד יו"ר מועצת הפסיכולוגים בישראל.

מתגוררת בקריית אונו.

קישורים חיצוניים
----------------

* רחל לוי-שיף, באתר המחלקה לפסיכולוגיה באוניברסיטת בר-אילן
* רחל לוי-שיף, דף שער בספרייה הלאומית

הערות שוליים
------------

1. ↑  רחל לוי-שיף, באתר המחלקה לפסיכולוגיה באוניברסיטת בר-אילן
2. ↑  חיפוש "רחל שיף" בפנקס הפסיכולוגים
3. ↑  יואל אליצור, סיכום שלוש שנים בתפקיד יו"ר מועצת הפסיכולוגים ואיחולים ליו"ר הנכנסת פרופ' רחל לוי-שיף ולחברי המועצה, באתר פסיכולוגיה עברית, 11 באוגוסט 2013

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007264416605171
* VIAF: 1517160668037703560008
* WorldCat (עם VIAF): 1517160668037703560008

 |
"**הלוואי**" הוא שיר שכתב אהוד מנור והלחין וביצע בעז שרעבי עבור תחרות קדם-אירוויזיון 1986.

השיר הוגש לתחרות גם בשנת 1985, אך אז לא התקבל.

הצלחה
-----

בתחרות עצמה הגיע השיר למקום האחרון וזכה בנקודה אחת בלבד, אולם ברבות הימים הפך לשיר אהוד שזכה לגרסאות כיסוי שונות. בייחוד התפרסם ביצועה של יהודית רביץ לשיר, במופע "פעמוני היובל" בעיבודו של אבנר חודורוב.

השיר נכלל באלבומו החמישי של שרעבי, "משאלה" שיצא ב-1987, ובאלבום האוסף את לי לילה שיצא בשנת 1993.

מילות השיר
----------

מילות השיר מביעות משאלה לשגשוג, אחדות ושלום:

"הלוואי שלא נכאב ואיש אחיו יאהב  

הלוואי ויפתחו שוב שערי גן עדן  

הלוואי ויתמזגו מזרח ומערב  

הלוואי ונחדש ימינו כאן כקדם."

גרסאות כיסוי
------------

בשנת 2000 ביצעה יהודית רביץ את השיר במסגרת האלבום "געגוע".

בטקס הדלקת המשואות לשנת 2020 ביצעו את השיר מנחי הטקס - גיא זו-ארץ ואסתר רדא.

במאי 2021 במסגרת הפרויקט של כאן 11, "אחים אנחנו", ביצע את הסינגל בעיבוד מחודש הזמר החרדי אבי אילסון.

הערות שוליים
------------

1. ↑   צפו: המיזם המסקרן יצא לדרך עם הופעה של בעז שרעבי וואלרי חמאתי, באתר וואלה!‏, 31 במאי 2022
2. ↑  אירוויזיון 1986 - איפה טעינו?, באתר כאן חדשות, ‏13 באפריל 2019 (בעברית)
3. ↑  *הלוואי - יהודית רביץ*, נבדק ב-2023-01-19, באתר יוטיוב
4. ↑  יאיר טוקר, ‏אבי אילסון מחדש את הקלאסיקה: "הלוואי", באתר כיכר השבת, 11 במאי 2021

קישורים חיצוניים
----------------

* סרטון השיר "הלוואי" באתר יוטיוב
* "הלוואי" באתר בית לזמר העברי
* מילות השיר "הלוואי" באתר שירונט
* דויד פרץ, ניתוח השיר 'הלוואי', באתר "תרבות•il"
{{מאכל
פיצה עם אננס זה טעים!!!!
| שם = פיצה בנוסח הוואי
| תמונה = Pizza\_with\_pineapple.jpg
| כיתוב = פיצה הוואית עם נתחי אננס
| מוצא = קנדה
| יצרן = סם פאנפולוס (אנ')
| מרכיבים עיקריים = אננס, שינקן, רוטב עגבניות וגבינה
}}

 פרוסת פיצה פאן (אנ') מהוואי
**פיצה הוואית**, המכונה גם **פיצה אננס**, היא פיצה עם אננס, שינקן, רוטב עגבניות וגבינה. פיצה זו נחשבת לשנויה במחלוקת עקב שימוש באננס, דבר שנוגד כביכול עקרונות של פיצה מסורתית.

היסטוריה
--------

סם פאנפולוס (אנ') טען כי יצר את הפיצה בנוסח הוואי הראשונה בצ'אתאם (אנ'), אונטריו, קנדה בשנת 1962. בהשראת המטבח הסיני אשר מערבב בדרך כלל טעמים מתוקים ומלוחים, התנסה פאנפולוס בהוספת אננס, בשר חזיר, קותלי חזיר ותוספות אחרות לפיצה. תוספת האננס לתערובת המסורתית של רוטב עגבניות והגבינה, לפעמים עם בשר חזיר או לפעמים עם בייקון, הפכה במהרה לפופולרית באופן מקומי ובסופו של דבר לתוספת עיקרית לפיצות ברחבי העולם.

בתקשורת הפופולרית
-----------------

בשנת 2014 רשם מגזין טיים את הפיצה ההוואית ברשימת 13 הפיצות המשפיעות בכל הזמנים.

סיקורים
-------

פיצה בנוסח הוואי הייתה הפיצה הפופולרית ביותר באוסטרליה בשנת 1999 - כ-15% ממכירות הפיצה.

סקר האריס משנת 2016 בקרב מבוגרים בארצות הברית הציג את האננס כאחד משלוש התוספות הפחות אהובות על פיצה, וזאת לפני אנשובי ופטריות.

קישורים חיצוניים
----------------

| עיינו גם בפורטל: |
| --- |
|  | **פורטל מזון** |

ויקישיתוף מדיה וקבצים בנושא **פיצה בנוסח הוואי** בוויקישיתוף

הערות שוליים
------------

1. ↑  Helen Mann (February 21, 2017), Canadian inventor of Hawaiian pizza defends pineapple after Iceland's president disses fruit topping, *CBC As It Happens*. Accessed 19 May 2017
2. ↑  Devon Scoble (5 באפריל 2016). "The History of Hawaiian Pizza". *FoodNetwork.ca*. `{{cite web}}`:  (עזרה)
3. ↑  Sarah Begley, The 13 Most Influential Pizzas of All Time, Time (באנגלית)
4. ↑  Steve Green (1999). PMQ Goes to Australia, *Pizza Marketing Quarterly*, Last accessed 7 February 2017
5. ↑  Birth, Allyssa (23 בפברואר 2016). "Pepperoni Tops Americans' List of Favorite Pizza Toppings". *The Harris Poll*. Harris Interactive. אורכב מ-המקור ב-22 בפברואר 2017. נבדק ב-21 בפברואר 2017. `{{cite web}}`:  (עזרה)
**לורה פרייז'ר** (באנגלית: **Laura Fraser**; ‏24 ביולי 1976) היא שחקנית סקוטית המוכרת בזכות תפקידיה בסדרות "שובר שורות", "שפת נשים" ו"לעולם-לא-עולם" ובסרטים "הסקוטי המעופף", "סיפורו של אביר", "טיטוס" ו"מתחיל מחדש".

ביוגרפיה
--------

פרייז'ר נולדה בגלאזגו שבסקוטלנד.

החלה את דרכה במיני סדרת הפנטזיה "לעולם-לא-עולם" בתפקיד הראשי של הנערה "דלת". בסוף שנות ה-90 הופיעה בסרטים "האומנת" של ירון קרבה בתפקיד הראשי של חיה סילברשמידט, "פנים קטנות" ו"להתגרש מג'ק". שיחקה לראשונה בהפקה הוליוודית בשנת 1999 בדרמה התקופתית של ג'ולי טיימור "טיטוס" בתפקיד לווינייה בתו של הגנרל הרומאי טיטוס אנדרוניקוס (אנתוני הופקינס).

בשנת 2000 השתתפה בקומדיה "קווין ופרי קורעים את איביזה" בתפקיד הקנדיס חברתו של קווין. בשנת 2001 הופיעה פרייז'ר בקומדיית ההרפתקאות ההוליוודית "סיפורו של אביר" בתור הנפחית קייט. ב-2004 הופיעה בדרמה הפוליטית של HBO "מלאכיות מברזל" בתפקיד הפעילה החברתית דוריס סטיבנס. ב-2006 הועמדה פרייזר לפרס האקדמיה הסקוטית על הופעתה בדרמת הספורט הביוגרפית "הסקוטי המעופף" בתפקיד אן אשתו של רוכב האופניים גרהם אוברי (ג'וני לי מילר). ב-2005 שיחקה פרייז'ר במיני סדרה הבריטית המוערכת "קזנובה" לצידו של דייוויד טננט איתו הופיעה גם במיני סדרה "אב חד הורי".

ב-2009 שיחקה בדרמה האוסטרלית "מתחיל מחדש" בתפקיד קטי אשתו הגוססת מסרטן של כתב הספורט ג'ו וור (קלייב אואן).
ב-2010 שיחקה בסדרת הדרמה הבריטית "שפת נשים" בתפקיד הראשי של הארכיטקטית קאט מקנייז. בשנת 2012 לוהקה לעונה האחרונה של הסדרה הפופולרית "שובר שורות" בתפקיד אשת העסקים לידיה קוויל המקושרת לוולטר וייט (בריאן קראנסטון) ולארגון הפשע של גאס, והופיעה בתפקיד זה גם בסדרת הפריקוול "סמוך על סול".

לפרייז'ר ילדה אחת מנישואיה לשחקן האירי קארל גירי.

פילמוגרפיה
----------

* פנים קטנות (1996)
* האומנת (1998)
* השבט (1998)
* האיש במסכת הברזל (1998)
* הדודנית בת' (1998)
* להתגרש מג'ק (1998)
* מה קרה להרולד סמית'? (1999)
* סקסואליות וירטואלית (1999)
* טיטוס (1999)
* קווין ופרי קורעים את איביזה (2000)
* סיפורו של אביר (2001)
* 16 שנים של אלכוהול (2003)
* שער השטן (2003)
* גב האריות (2003)
* אנשי המהפכה (2006)
* התענוג הנפלא של נינה (2006)
* הסקוטי המעופף (2006)
* מתחיל מחדש (2006)
* פלוטר (2011)
* *The Sisterhood of Night*‏ (2014)
* *In the Cloud*‏ (2018)

### טלוויזיה

* לעולם-לא-עולם (1996)
* הוא ידע שהוא צודק (2004)
* הרשעה (2004)
* מלאכיות מברזל (2004) - סרט טלוויזיה
* קזנובה (2005)
* דבר אליי (2007)
* אב חד הורי (2010)
* שפת נשים (2010–2012)
* שובר שורות (2012–2013)
* הנעדרת (2016)
* נקם (2016)
* לוך נס (2017)
* סמוך על סול (2020-2017)
* The Pact (2021)

קישורים חיצוניים
----------------

ויקישיתוף מדיה וקבצים בנושא **לורה פרייז'ר** בוויקישיתוף

* לורה פרייז'ר, במסד הנתונים הקולנועיים IMDb (באנגלית)
* לורה פרייז'ר, באתר "אידיבי", מאגר הידע העברי לקולנוע ישראלי ועולמי
* לורה פרייז'ר, באתר AllMovie (באנגלית)
* לורה פרייז'ר, באתר Rotten Tomatoes (באנגלית)
* לורה פרייז'ר, באתר Metacritic (באנגלית)
* לורה פרייז'ר, במסד הנתונים הקולנועיים KinoPoisk (ברוסית)
* לורה פרייז'ר, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007320259905171
* BNE: XX1718709
* BnF: cb14178836g (data)
* GND: 1137884649
* ISNI: 0000 0001 1444 4225
* LCCN: no2001085903
* NKC: xx0167697
* NLP: a0000001637836
* SUDOC: 070867437
* VIAF: 54357026
* WorldCat: lccn-no2001085903

 |
**ג'וזף גנדה** (נולד ב-10 במרץ 1997) הוא כדורגלן ישראלי ממוצא קונגולזי המשחק בעמדת הקשר בבני סבנין.

חיים אישיים
-----------

גנדה נולד בישראל, לזוג מהגרים מקונגו. הוריו התגרשו בגיל צעיר, אביו עזב את ישראל, והוא גדל לבד עם אמו ואת כל ילדותו העביר בשכונות הקשות של דרום תל אביב.

קריירת מועדונים
---------------

### מכבי נתניה

גנדה גדל במחלקת הנוער של מכבי נתניה מליגת העל. ב-16 במאי 2015 ערך גנדה את הופעתו היחידה בקבוצה הבוגרת של המועדון, בתיקו 0-0 נגד הפועל חיפה במסגרת עונת 2014/2015.

### עירוני קריית שמונה

בתום עונת 2014/2015 חתם גנדה בעירוני קריית שמונה, גם היא מליגת העל. הוא ערך מספר הופעות עבור המועדון בגביע המדינה ובגביע הטוטו, וב-20 באוגוסט 2016 ערך את הופעת הבכורה שלו בליגה במדי המועדון, בניצחון 0–1 על מועדון ספורט אשדוד במסגרת עונת 2016/2017. בסך הכל ערך גנדה שלוש הופעות ליגה במדי המועדון.

### הפועל תל אביב

בחודש ינואר 2017 חתם גנדה בהפועל תל אביב מליגת העל. ב-25 בפברואר 2017 הוא ערך את הופעת הבכורה שלו במועדון, בתיקו 0-0 נגד הפועל רעננה במסגרת הליגה. ב-24 באפריל הוא הבקיע את שער הבכורה שלו בקריירה, בניצחון 0–2 על הפועל כפר סבא, גם הוא במסגרת הליגה. בתום עונת 2016/2017, בה ערך גנדה שמונה הופעות ליגה במדי המועדון והבקיע שער אחד, ירדה הפועל תל אביב לליגה הלאומית. בעונת 2017/2018, בה שיחקה הפועל תל אביב בליגה הלאומית, ערך גנדה 11 הופעות ליגה והבקיע ארבעה שערים, ובסיומה חזרה הפועל תל אביב לליגת העל. בעונת 2018/2019 ערך גנדה 23 הופעות ליגה, בהן הבקיע שלושה שערים.

### אאוגסבורג

לקראת עונת 2019/2020 עבר גנדה לאאוגסבורג מהבונדסליגה. הוא לא זכה לדקות משחק בקבוצה הראשונה של המועדון, וערך 12 הופעות ליגה, בהן הבקיע שלושה שערים, באאוגסבורג II, קבוצת המילואים של המועדון.

### אדמירה ואקר מדלינג

לקראת עונת 2020/2021 חתם גנדה באדמירה ואקר מדלינג מהבונדסליגה האוסטרית. ב-24 באוקטובר 2020 הוא ערך את הופעת הבכורה שלו בליגה במדי המועדון, בהפסד 2–4 לריינדורף אלטאך במסגרת המחזור החמישי. בעונתו הראשונה במועדון ערך גנדה 12 הופעות ליגה, מבלי להבקיע שערים.

### ס.ו. זנדהאוזן

ב-4 ביולי 2022 חתם בס.ו. זנדהאוזן.

### מ.ס. אשדוד

ב-4 בדצמבר 2023 חתם במ.ס. אשדוד עד לסיום העונה. יום לאחר מכן ערך את הופעתו הבכורה בנצחון 2-1 על הפועל תל אביב. במדי הקבוצה שותף בשמונה משחקי ליגה בחודשיים.

### בני סכנין

ב-5 בפברואר 2024 בחלון ההעברות של ינואר חתם בחוזה לחצי שנה עם אופציה לשנתיים נוספות בשורותיה של בני סכנין.

קריירת נבחרות
-------------

בשנת 2015 שיחק גנדה שני משחקים במדי נבחרת הנוער של ישראל.

קישורים חיצוניים
----------------

ויקישיתוף מדיה וקבצים בנושא **ג'וזף גנדה** בוויקישיתוף

* פרופיל, באתר ההתאחדות לכדורגל בישראל
* פרופיל, באתר Transfermarkt
* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu

הערות שוליים
------------

1. 1 2  שירי אלג'ם, ‏דרום ת"א, פינת מנצ'סטר: סיפורו המדהים של גנדה, באתר ערוץ הספורט, 9 בספטמבר 2017
2. ↑  ‏מאוסטריה לגרמניה: ג'וזף גנדה עבר לזנדהאוזן מליגת המשנה, באתר ספורט1, 4 ביולי 2022
3. ↑  תומר לוי, ‏ג'וזף גנדה חתם לעונה אחת במ.ס. אשדוד, באתר ערוץ הספורט, 4 בדצמבר 2023
4. ↑  דורון בן דור, ‏רכש חדש: ג'וסף גנדה חתם רשמית בבני סכנין, באתר ONE‏, 5 בפברואר 2024
**לינדזי אן קראוס** (באנגלית: **Lindsay Ann Crouse**;‏ נולדה ב-12 במאי 1948) היא שחקנית קולנוע אמריקאית, מועמדת פרס אוסקר לשחקנית המשנה הטובה ביותר לשנת 1984 על תפקידה בסרט "מקום בלב".

ביוגרפיה
--------

קראוס נולדה בניו יורק, בתם של אנה ושל המחזאי זוכה פרס הפוליצר ראסל קראוס. לקראוס אח עיתונאי בשם טימותי.
קראוס נקראה על שמו של המחזאי ושותפו של אביה לכתיבה הווארד לינדזי.
לאחר שסיימה את לימודיה הופיעה כרקדנית ג'אז וכשחקנית, את הופעת הבכורה שלה על בימת התיאטרון עשתה ב-1972 במחזה הקומי של ויליאם שייקספיר "מהומה רבה על לא דבר".

הופעת הבכורה שלה כשחקנית קולנוע הייתה ב-1977 בסאטירה הספורטיבית "פול ניומן וחבורתו" בתור לילי, אשתו הממורמרת של שחקן ההוקי נד ברדן.
סידני לומט שצפה בקראוס גם בבימות התיאטרון החליט ללהק אותה לשלושת סרטיו בתחילת שנות ה-80 "מסע דניאל", "נסיך העיר" בתור קרלה אשתו של שוטר משטרת ניו יורק דניאל סילו (טריט ויליאמס) ובדרמה המשפטית "פסק דין" בה גילמה את קייטלין קוסטלו.

בשנת 1984 קיבלה את הערכת חברי האקדמיה שהעמידו אותה לפרס אוסקר לשחקנית המשנה הטובה ביותר על תפקידה בתור מרגרט לומקס אחותה של הדמות הראשית אדנה ספלדינג (סאלי פילד) בדרמה של רוברט בנטון "מקום בלב". ב-1987 קיבלה לראשונה תפקיד ראשי במותחן הפסיכולוגי של בעלה המחזאי דייוויד מאמט "שם המשחק" וגילמה את הפסיכיאטרית ד"ר מרגרט פורד.

השתתפה בסוף שנות ה-90 במותחן הבדיוני "ההגעה" בתור חוקרת האקלים אינה גרין ובמותחן של מייקל מאן "המקור" המבוסס על סדרת הטלוויזיה "60 דקות" בדמותה של שרון טילר.
ב-2007 הופיעה בתפקיד קטן בסרט "מיסטר ברוקס" בתור קפטן ליסטר הקצינה של הבלשית טרייסי אטווד (דמי מור).

גילמה את תפקיד השוטרת הלסבית קייט מק'ברייד בעונה השישית של סדרת הדרמה "בלוז לכחולי המדים" וכפרופסורית מגי וולש בעונה הרביעית של הסדרה "באפי ציידת הערפדים".

בשנת 1977 התחתנה קראוס עם המחזאי, תסריטאי ובמאי הקולנוע דייוויד מאמט, לזוג נולדו שתי ילדות, ווילה וזושה, הם התגרשו ב-1990.
נישאה בשנית ב-1998 לשחקן והבמאי ריק בלו.

קראוס היא בודהיסטית ומשנת 2005 מארגנת תוכניות לימוד בודהיסטיות בעיירה רוקפורט שבמסצ'וסטס.

פילמוגרפיה חלקית
----------------

### קולנוע

* בין השורות (1976)
* פסק דין (1982)
* מסע דניאל (1983)
* איש קרח (1984)
* שעות גורליות (1990)
* להיות אנושי (1994)
* מחוץ לאפלה (1994)
* ביי לאהבה (1995)
* מפתח הקסמים (1995)
* מושבעת (1996)
* אם הקירות האלה היו יכולים לדבר (1996)
* פרפונטיין (1997)
* בדרך לסלינס (2001)
* פצצה מהלכת (2001)
* רצח מתוק (2002)
* *Chantilly Bridge*‏ (2023)

### טלוויזיה

* *Lemon Sky* (1988) - סרט טלוויזיה של PBS

* נורמה ג'ין (1996) - סרט טלוויזיה של HBO
* מאחורי הערבה 2: הסיפור האמיתי של לורה אינגלס וילדר (2002) - סרט טלוויזיה של CBS
* פלאש פורוורד (2010) - סדרת טלוויזיה

קישורים חיצוניים
----------------

* לינדזי קראוס, במסד הנתונים הקולנועיים IMDb (באנגלית)
* לינדזי קראוס, באתר AllMovie (באנגלית)
* לינדזי קראוס, במסד הנתונים הקולנועיים KinoPoisk (ברוסית)
* לינדזי קראוס, באתר MusicBrainz (באנגלית)
* לינדזי קראוס, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007457821405171
* BNE: XX1297971
* BnF: cb14011275m (data)
* GND: 173812333
* ISNI: 0000 0000 7823 7754
* LCCN: n91121290
* MusicBrainz: 32589b3c-4170-495b-aec1-4556a98eeeeb
* NKC: xx0066985
* NLP: a0000001721317
* NTA: 071436499
* SNAC: w6fx9p36
* SUDOC: 11907592X
* VIAF: 71590092
* WorldCat: lccn-n91121290

 |
**מארק פאפשון** (בפולנית: **Marek Papszun**; נולד ב-8 באוגוסט 1974) הוא מאמן כדורגל פולני.

קריירה
------

בשנת 2010, מונה פאפשון למנהל של KS לומיאנקי מהליגה הפולנית השישית, ועזר להם להעפיל לליגה החמישית הפולנית. בשנת 2011, הוא מונה למאמנה של לגיונוביה לגיונובו מהליגה הפולנית הרביעית, ועזר להם להעפיל לליגה הפולנית השלישית. ב-2016, הוא מונה למאמנה של ראקוב צ'נסטוחובה מהליגה הפולנית השלישית. תוך 3 עונות עלה עמם לליגת העל הפולנית.

תחת פאפשון הגיעה הקבוצה להשגים חסרי תקדים בתולדות המועדון. במאי 2021 זכתה הקבוצה בגביע הפולני הראשון בתולדותיה לאחר שניצחה במשחק הגמר 1–2 את ארקה גדיניה, והבטיחה מקום בליגה האירופית לעונת 2021/2022, הופעת בכורה של המועדון במפעל אירופי. בנוסף סיימה הקבוצה במקום השני בליגה, המיקום הגבוה ביותר אי פעם. בתום העונה זכה פאפשון בתואר מאמן העונה בפולין.

במאי 2022, ראקוב ניצחה את לך פוזנן 3–1 והבטיחה את הגביע הפולני השני ברציפות. ביולי 2022 הוביל את ראקוב לזכייה בסופר קאפ הפולני השני ברציפות עם ניצחון 2–0 על לך פוזנן. באפריל 2023, כשראקוב מוליכה את הליגה עם הפרש שמונה נקודות כשנותרו שישה משחקי ליגה לסיום וגמר הגביע הפולני שייערך בתחילת מאי, הודיע פאפשון כי יעזוב את הקבוצה בתום העונה. בסיום אותה העונה זכה עם הקבוצה באליפות היסטורית, הראשונה בתולדותיה.

תארים
-----

**קבוצתיים**

**ראקוב צ'נסטוחובה**

* אליפות פולין: 2022/2023

* גביע פולני: 2020/2021, 2021/2022
* סופר קאפ פולני: 2021, 2022

**אישיים**

* מאמן השנה בפולין: 2020
* מאמן השנה בליגת העל הפולנית: 2020/2021

קישורים חיצוניים
----------------

ויקישיתוף מדיה וקבצים בנושא **מארק פאפשון** בוויקישיתוף

* פרופיל, באתר Soccerway
* פרופיל, באתר WorldFootball.net
* פרופיל, באתר FootballDatabase.eu
* פרופיל המאמן, באתר Transfermarkt

הערות שוליים
------------

1. ↑  https://newonce.net, newonce.net (בפולנית)
2. ↑  S.A, Telewizja Polska (2021-05-17), *Gala PKO Ekstraklasy, Trener Sezonu – Marek Papszun* (בפולנית), נבדק ב-2023-04-23
3. ↑  OFICJALNIE: Marek Papszun odchodzi z Rakowa Częstochowa, Transfery.info, ‏2023-04-19 (בפולנית)
סר **מונטגיו ג'ורג' נורת' סטופפורד** (באנגלית: **Montagu George North Stopford**; 16 בנובמבר 1892 - 10 במרץ 1971) היה גנרל בצבא בריטניה, אשר פיקד על הארמייה ה-12 במהלך מלחמת העולם השנייה.

ביוגרפיה
--------

### תחילת דרכו

סטופפורד נולד בלונדון ב-16 בנובמבר 1892. הוא היה בנו של קולונל סר ליונל סטופפורד, ואשתו מייבל אמילי. הוא היה נינו של הפוליטיקאי ג'יימס סטופפורד, הרוזן השלישי מקוורטוון. הוא התחנך בוולינגון קולג, ולמד במכללה הצבאית המלכותית בסנדהרסט. בשנת 1911 הוא נכנס לשירות פעיל כלוטננט ברגימנט הרובאים השני, ושרת בהודו עד שנת 1914. עם פרוץ מלחמת העולם הראשונה באוגוסט 1914, הועבר לחזית המערבית, וב-10 ביוני 1916 הועלה לדרגת קפטן. הוא סיים את המלחמה בדרגת מייג'ור. על שירותו במהלך מלחמת העולם הראשונה אוזכר בשדרים (Mentioned in dispatches), והוענק לו הצלב הצבאי.

### מלחמת העולם השנייה

 ערך מורחב – **מלחמת העולם השנייה**  

עם פרוץ מלחמת העולם השנייה, החזיק סטופפורד בדרגת מייג'ור גנרל, והוא מונה למפקד בריגדת החי"ר ה-17, שהייתה חלק מחיל המשלוח הבריטי שלחם במערכה על צרפת ועל ארצות השפלה. הוא פיקד על הבריגדה שלו במהלך קרב אראס. בשנת 1940 הוענק לו אות השירות המצוין. בינואר 1941 מונה למפקד הדיוויזיה ה-56 (לונדון), ופיקד עליה עד אוקטובר של אותה שנה. בנובמבר 1942 הועלה לדרגת לוטננט גנרל ומונה למפקד הקורפוס ה-12. הוא פיקד על הקורפוס ה-12 עד נובמבר 1943. במהלך 1942 הפך לאביר מפקד של מסדר האמבט. לאחר מכן מונה למפקד הקורפוס ההודי ה-33 שהוצב בבורמה. בדצמבר 1944 הפך למפקד במסדר האימפריה הבריטית.

במסגרת הארמייה ה-14, סטופפורד לחם עם הקורפוס שלו במהלך המערכה על בורמה. ב-28 במאי 1945 מונה למפקד הארמייה ה-12, אשר הורכבה מיחידות הארמייה ה-14 שנשארו בבורמה ולא המשיכו לשחרור מלאיה וסינגפור. מטרתו של סטופפורד הייתה לגרש משטח בורמה את כוחות הארמייה ה-28 היפנית, שפתחה בנסיגה מבולבלת אשר במהלכה ספגה 11,000 הרוגים. באוגוסט נכנעה יפן בפני בעלות הברית, והמלחמה הסתיימה אף שהכוחות היפניים לא נסוגו לחלוטין מבורמה.

### אחריתו

לאחר המלחמה המשיך סטופפורד לפקד על הארמייה ה-12, שב-1 בנובמבר 1945 הפכה להיות פיקוד בורמה. הוא פיקד על פיקוד בורמה עד 1946, ומ-1946 עד 1947 פיקד על פיקוד דרום מזרח אסיה. מ-1947 עד 1949 הוא פיקד על פיקוד הצפון. ב-1949 פרש מהצבא הבריטי בדרגת גנרל. הוא נפטר ב-10 במרץ 1971 בגיל 78.

הוא נישא בשנת 1921 לדורותי דייר (נפטרה בשנת 1982). לא היו להם ילדים.

קישורים חיצוניים
----------------

ויקישיתוף מדיה וקבצים בנושא **מונטגיו סטופפורד** בוויקישיתוף
* מונטגיו סטופפורד (באנגלית)
* מונטגיו סטופפורד (באנגלית)
* מונטגיו סטופפורד באתר הגנרלים של מלחמת העולם השנייה
**מטלוק באת'** (אנגלית: **Matlock Bath**) הוא כפר השוכן דרומית לעיירת המחוז מטלוק שבדרבישייר, אנגליה. הכפר נבנה לאורך נהר דרוונט, ובמאה ה-19 התפתח כאתר ספא וכאתר תיירות. בכפר יש חנויות רבות לממכר פיש אנד צ'יפס, וכן מספר ארקדות שעשועים, ובשל כך הוא מכונה "עיירת חוף ללא הים.

ב-1698 התגלו באזור מעיינות חמים ונבנה בית מרחץ. עם העלייה בפופולריות של האתר הוחלט לשפר את הגישה אליו באמצעות בניית גשר המוביל לתוך החלק העתיק של הכפר, וב-1783 נפתחה כניסה חדשה בדרום העמק. ביקורה המלכותי של הנסיכה ויקטוריה ב-1831 הקנה למקום יוקרה באותה תקופה, והוא היה הראשון בשורה של ביקורים במקום של אנשי מלוכה ואצולה כגון אדלייד מסקסה-מיינינגן (אלמנתו של המלך ויליאם הרביעי), ומרי מטק (אשתו של המלך ג'ורג' החמישי). ג'ון ראסקין ולורד ביירון שיבחו את הכפר בכתביהם, וביירון אף השווה אותו לשווייץ האלפינית. ארסמוס דרווין המליץ על המקום לג'וזיה ודג'ווד הראשון בגלל היופי והמים, ובני המשפחות החלו לנפוש ולהתגורר במקום. אדוארד ליבט דרווין (דודנו למחצה של צ'ארלס דרווין) התגורר בבית דייל בכפר, ועבד משם כעורך דין.

ב-1840 נפתחה מסילת הרכבת מידלנד צפון, ובעקבות כך חל גידול בנפח תנועת הכרכרות מתחנת אמברגייט. חברת צומת הרכבות של ברמינגהאם ודרבי הפעילה באזור מספר טיולים מאורגנים, ולקחה את הנוסעים מאברגייט דרך תעלת קרומפורד. מטלוק באת' מוכרז כיום כאזור שימור מיועד לפי החוק הבריטי.

אחת האטרקציות בכפר היא פארק הייטס אוף אברהם (Heights of Abraham), הנמצא בראש גבעה הנושאת את אותו שם. בשטח הפארק נמצא מכרה לא פעיל שפתוח לביקורים, ובית קפה הנמצא על מורדות הגבעה. בקצה הנגדי של נהר דרוונט ניצב הצוק היי טור (High Tor), המשמש מטפסי צוקים וגם כאלה שמעפילים לראשו ברגל. למרגלות הצוק נמצא בסיס הרכבל, המשמש גם את הפארק. כמו כן, במטלוק באת' ניתן למצוא את פארק השעשועים הנושאי "ממלכת גוליבר", מוזיאון הכרייה פיק דיסטריקט, מוזיאון לצילום ולהיסטוריה שנפתח בשנת 2001, באר מים שגורמת לאשליה של הפיכת חפצים לאבן, ואקווריום. המוזיאונים ומתקני השעשועים הם האטרקציה התיירותית הבולטת של הכפר.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **מטלוק באת'** |

* 

* אתר האינטרנט הרשמי של מטלוק באת'
* מטלוק באת' באתר Derbyshire Holiday Cottage
* מטלוק ומטלוק באת' באתר של אן אנדרוז

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007471602805171
* GND: 7741080-4
* LCCN: nr2004023646
* VIAF: 135336928
* WorldCat: lccn-nr2004023646

 |